Diari Oficial de la Generalitat Valenciana


Sumari del DOGV 4662, del 02-01-2004 (2003/13547)

Notificació del cap de l'Àrea de Producció i Mercats Agraris a l'OP número 802 La Comarcal de la Resolució de 28 d'octubre de 2003, del director general de Producció i Comercialització Agrària, en l'expedient sancionador número 17-0013-2003, en relació amb les ajudes a la producció de cítrics destinats a la transformació, corresponents a la campanya 2000/2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4662

Data del DOGV
:   02-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13356


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació del cap de l'Àrea de Producció i Mercats Agraris a l'OP número 802 La Comarcal de la Resolució de 28 d'octubre de 2003, del director general de Producció i Comercialització Agrària, en l'expedient sancionador número 17-0013-2003, en relació amb les ajudes a la producció de cítrics destinats a la transformació, corresponents a la campanya 2000/2001. [2003/F13021]
  
El cap de l'Àrea de Producció i Mercats Agraris, de la Conselleria d'Agricultura, Pesca i Alimentació, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a l'OP número 802 La Comarcal, amb domicili a l'efecte de notificacions a l'apartat de correus número 420, de Torrent:
  
1. Que, amb data 28 d'octubre de 2003, el director general de Producció i Comercialització Agrària va dictar resolució en l'expedient sancionador número 17-0013-2003, en relació amb les ajudes a la producció de cítrics destinats a transformació, corresponents a la campanya 2000/2001.
  
2. Que el contingut literal de l'escrit és el següent:
  
«Vistes les actuacions practicades en esta conselleria en relació amb l'expedient sancionador de referència:
  
Fets
  
Primer. L'OP número 802 La Comarcal va ser reconeguda per esta Conselleria d'Agricultura, Pesca i Alimentació com a organització de productors de cítrics, a l'empara del Reglament (CE) 2.200/1996, el 25 d'agost de 2000.
  
Segon. L'organització de productors indicada, a fi de poder beneficiar-se del règim d'ajuda a la producció de cítrics destinats a la transformació prevista en el Reglament (CE) 2.202/1996, va subscriure per al producte clementina, per a la seua transformació durant la campanya 2000/2001, un contracte anual CZ/46/802/C/001 per un total de 160.000 quilos, inclosa una clàusula addicional.
  
Tercer. L'OP número 802, d'acord amb el que s'establix en l'article 12 del R(CE) 1.169/1997, de la Comissió, modificat per mitjà de l'article 1.5 del R(CE) 1.082/1999, va percebre per les quantitats entregades els imports que es detallen a continuació, expressats en euros:
  
La quantitat contractada era de 160.000 quilograms, dels quals només va entregar 74.490; per tant, la diferència entre les quantitats realment entregades i les estipulades en el contracte és d'un 53,44% menys.
  
Quart. El 9 de novembre de 2001, els Servicis Territorials de València de la Conselleria d'Agricultura, Pesca i Alimentació comuniquen a l'OP número 802 l'incompliment del contracte CZ/46/802/C/001 per les menors entregues realitzades, se li informa de les possibles repercussions econòmiques que això pot comportar i se li concedix un termini perquè plantege les al·legacions que trobe convenients a fi de poder avaluar les causes que van donar lloc a l'incompliment del contracte esmentat.
  
Cinqué. El 31 de gener de 2002 (registre 20.02.2002), l'OP número 802 presenta escrit d'al·legacions en què s'assenyala com a causa general de l'incompliment del contracte que la producció es va veure minvada com a conseqüència de dos efectes climatològics; d'una banda, una gelada produïda al febrer de 2000 que va afectar-ne la floració i, per tant, la producció esperada va ser menor; i d'una altra, que a causa de les pluges torrencials (21-26 d'octubre) es van produir danys en la collita que es va veure afectada pel fong de l'aigualit dels cítrics, la qual cosa va donar lloc a una minva en la producció que va tindre conseqüències en la comercialització en fresc i en les entregues a indústria.
  
Els Servicis Territorials de la Conselleria d'Agricultura, Pesca i Alimentació remeten a l'OP número 802 un ofici (27 de febrer de 2002), a través del qual li demanaven que presentara algun document oficial que acreditara els danys climatològics a les zones on es troben els seus efectius productius. El 20 de març de 2003 remeten un escrit a la Conselleria d'Agricultura, Pesca i Alimentació en què adjunten còpia de la «Relació de termes municipals i nuclis de població inclosos en l'àmbit d'aplicació del Reial Decret Llei 7/2001», que acrediten els danys en les collites.
  
Sisé. Els Servicis Territorials de València de la Conselleria d'Agricultura, Pesca i Alimentació remeten a este Servici de Mercats un informe en què es proposa l'inici de l'expedient sancionador corresponent, per l'incompliment del contracte CZ/46/802/C/001 en la campanya 2000/2001, per considerar que amb la documentació de què disposaven no era d'aplicació l'eximent que es preveu en l'article 20.7 del Reglament (CE) 1.169/1997 de la Comissió. Esta direcció general va ratificar el criteri dels servicis territorials en l'acord d'inici d'este procediment sancionador, de 7 de juliol de 2003.
  
Seté. L'acord d'inici de 7 de juliol de 2003 es va publicar en el Diari Oficial de la Generalitat Valenciana número 4.586, de 12 de setembre de 2003, després de dos intents fallits de notificació del dit acord d'inici per esta direcció general.
  
Huité. L'OP número 802 no ha presentat al·legacions a l'acord d'inici dins del termini estipulat a l'efecte.
  
A estos fets són d'aplicació els següents
  
Fonaments jurídics
  
Vists els reglaments (CE) 2.200/1996 i 2.202/1996, del Consell, de 28 d'octubre de 1996; el Reglament (CE) 1.169/1997, de la Comissió, de 26 de juny de 1997, en concret l'apartat 7 de l'article 20, i el Reglament 1.145/1998, de modificació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Reial Decret 1.382/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, i la resta de normativa d'aplicació.
  
Primer. La competència per a resoldre el present procediment correspon al director general de Producció i Comercialització Agrària, segons es disposa en la disposició addicional quarta de la Llei 9/2001, de Mesures Fiscals, de Gestió Administrativa i Financera, i d'Organització de la Generalitat Valenciana, en relació amb el Decret 178/1996, de 2 d'octubre, del Govern Valencià, pel qual es designa la Conselleria d'Agricultura, Pesca i Alimentació com a organisme pagador dels gastos corresponents a la Secció Garantia del Fons Europeu d'Orientació i Garantia Agrària (FEOGA).
  
Segon. En l'article 1 del Reglament (CE) 2.202/1996, del Consell, s'establix un règim comunitari d'ajuda a les organitzacions de productors que entreguen per a la seua transformació determinats cítrics collits a la Unió Europea. En l'article 2 del reglament s'establix que el dit règim d'ajuda se sustenta en contractes que vinculen, d'una banda, organitzacions de productors, i, d'una altra, transformadors legalment constituïts. En l'article 3 del mateix reglament s'establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes subscrits.
  
Tercer. En l'article 3 del Reglament (CE) 1.169/1997 es desplega la forma, la duració, el contingut i les quantitats que s'han de tindre en compte en els contractes a subscriure entre organitzacions de productors i indústries de transformació.
  
En l'apartat 7 de l'article 20 del Reglament (CE) 1.169/1997 es preveuen determinades conseqüències financeres, en forma de sancions administratives, per a les organitzacions de productors, que consistixen en la reducció progressiva del 20 al 100% de l'ajuda en cas que les quantitats realment entregades en una campanya de comercialització a càrrec de cada contracte subscrit, tant en el cas dels contractes anuals com plurianuals, no estiguen d'acord amb les estipulades en el contracte, incloses les clàusules addicionals que s'hagen firmat. El tant per cent de reducció variarà d'acord amb la diferència entre ambdues quantitats.
  
Segons l'últim paràgraf de l'article 20.7, no seran d'aplicació estes sancions quan les organitzacions de productors demostren, a satisfacció de l'autoritat competent, que l'incompliment dels contractes no va ser resultat d'un comportament intencionat ni d'una negligència greu per part de l'organització de productors.
  
Quart. Atés el que s'establix en l'article 3 del Reglament (CE) 2.202/1996, del Consell, els imports de les ajudes segons el tipus de contractes subscrits i l'origen dels cítrics, així com les quantitats que han de ser objecte d'ajuda.
  
Atés el que s'establix en el fet tercer i relatiu al contracte CZ/46/626/C/01, les quantitats contractades, així com les quantitats efectivament entregades a la indústria, establint la diferència percentual entre estes dues sumes.
  
Tenint en compte que els fets indicats són constitutius de la infracció administrativa tipificada en l'apartat 7 de l'article 20, segons el qual «Si es comprova que les quantitats realment entregades en una campanya de comercialització en virtut de cada contracte previst en les lletres a) i b) de l'apartat 2 de l'article 3 són inferiors a les estipulades en el contracte, incloses les clàusules addicionals que s'hagen firmat, l'ajuda corresponent al contracte no es concedirà si la diferència entre les quantitats entregades i les estipulades en el contracte és igual o superior al 50% d'estes.»
  
L'article 20.7 esmentat, en l'últim apartat, disposa: «La reducció de l'ajuda establida en el present apartat no s'aplicarà quan l'organització de productors que haja subscrit els contractes demostre, a satisfacció de l'autoritat nacional competent, que l'incompliment dels contractes no va ser resultat d'un comportament intencionat ni d'una negligència greu de la seua part o de la part dels membres d'altres organitzacions de productors o de productors particulars.»
  
Constatada la menor entrega a la indústria realitzada per l'OP número 802, sense cap prova que desvirtue tal incompliment, esta direcció general considera que sí que ha existit una negligència greu i, per tant, no pertoca l'aplicació de l'eximent establida en l'article 20.7 del Reglament (CE) 1.169/1997. Esta afirmació deriva d'allò que s'expressa en l'acord d'inici d'este procediment sancionador, en què esta direcció general va considerar que no està justificada la menor entrega a la indústria, ja que l'OP número 802 no va fer ús de les clàusules addicionals al contracte en el tercer trimestre, segons s'establix en l'article 5.2 del Reglament (CE) 1.169/1997, de la Comissió, modificat pel R (CE) 1.082/1999. A més, encara que es va admetre la minva de producció al·legada per l'OP número 802, esta direcció general va considerar que, una vegada comprovada la producció real de clementina en la campanya 2000/2001 segons documentació que es troba en esta conselleria, l'OP mencionada podria haver entregat a la indústria almenys el 80% de la quantitat contractada per a no rebre així cap penalització.
  
Per consegüent, els fets indicats són constitutius de la infracció tipificada en l'article 20.7 del Reglament (CE) 1.169/1997, de la Comissió, modificat pel R (CE) 1.145/1998, de la Comissió, i, per tant, procedix aplicar una reducció del 100% sobre l'ajuda corresponent al contracte CZ/46/802/C/01, atés que hi ha una menor entrega del 53,44%.
  
Vist que, a l'empara de les disposicions de l'article 16.1 del Reial Decret 1.398/1993, es va concedir a l'OP número 802 un termini de 15 dies per a formular al·legacions a l'acord d'inici. L'OP número 802 no va realitzar cap al·legació, amb la qual cosa, segons s'establix en l'article 13.2 del Reial Decret 1.398/1993, el dit acord d'inici ha sigut considerat com a proposta de resolució.
  
Per tot el que s'ha exposat anteriorment, resolc:
  
Primer. En aplicació de l'article 20.7 del Reglament (CE) 1.169/1997, de la Comissió (modificat per mitjà del R (CE) 1.145/1998, de la Comissió), reduir en un 100% l'ajuda corresponent als 74.490 quilograms de clementina entregats respecte al contracte CZ/46/802/C/01.
  
Segon. L'OP número 802, a càrrec del contracte CZ/46/802/C/01, va percebre la quantitat de 4.771,81 euros, i atés que s'ha constatat les menors entregues reflectides en la relació de fets, l'OP número 802 ha de reintegrar la quantitat de quatre mil set-cents setanta-un euros amb huitanta-un cèntims (4.771,81 euros), quantitat que ha de ser incrementada amb els interessos corresponents calculats segons el termini transcorregut entre el pagament i el reembors de les quantitats percebudes en excés per l'OP, d'acord amb l'apartat 1 de l'article 20 del R (CE) 1.169/1997. El tipus d'interés serà l'aplicat per l'Institut Monetari Europeu en les seues operacions en euros, publicat en el Diario Oficial de las Comunidades Europeas, sèrie C, vigent en la data del pagament indegut i incrementat amb tres punts percentuals.
  
Tercer. A l'efecte, els Servicis Territorials de València de la Conselleria d'Agricultura, Pesca i Alimentació realitzaran totes les actuacions que resulten pertinents a fi de requerir la suma resultant que haurà de ser reintegrada en el termini d'ingrés voluntari previst en l'article 2, apartat 1, del Decret 75/2001, de 2 d'abril, del Govern Valencià.
  
La present resolució no posa fi a la via administrativa i contra esta es pot interposar, en el termini d'un mes comptador des de l'endemà de la recepció, un recurs d'alçada davant del secretari autonòmic d'Agricultura i Relacions Agràries amb la Unió Europea, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El director general de Producció i Comercialització Agrària: José Ramón Pascual Monzó.»